cyanic-selkie/wikianc huggingface dataset:
Rudyard Kipling
De Rudyard Kipling, gebuer den 30. Dezember 1865 zu Bombay a gestuerwen den 18. Januar 1936 zu London, war e brittesche Schrëftsteller, deen 1907 den Nobelpräis fir Literatur kritt huet. Säi bekanntst Wierk ass d'Dschungelbuch.
Säi Liewen
De Rudyard Kipling, den aus enger englesch-indischer Famill staamt, huet seng Schoul an England gemaach (1867-1886) a war duerno Journalist an Indien. Hien huet méi wéi 300 Kuerzgeschichte geschriwwen, déi an dem englesche Sproochraum groussen Uklang fonnt hunn.
De Kipling war e begeeschterten Unhänger vum engleschen Imperialismus.
Eechen um Kinséckerhaff
Well et Kappeeche sinn, déi zu Lëtzebuerg seele sinn, an och wéinst der Plaz wou se stinn, gehéiere si zu de bemierkenswäerte Beem zu Lëtzebuerg.
Aus de Quelle geet net ervir ob et Summer- oder Wantereeche sinn.
Kappeechen entsti wa bei Eechen déi jonk Äscht reegelméisseg bis op de Stamm zeréck geschnidde ginn.
D'Eechen um Kinséckerhaff goufe fir d'lescht am Éischte Weltkrich zeréckgeschnidden. D'Schuel vun den Äscht gouf als Lou an der Liederindustrie gebraucht (Modert 1962).
Déi déckst vun den zwou Eeche steet op engem Fiels vum Keuper, deen se ugefaangen huet mat hirer Schuel z'ëmwéckelen.
Ëm 2000 goufe follgend Moosse geholl. Ëmfank op Broschthéicht: 4,54 m, respektiv 4,36 m, dat bei enger Héicht vun 19 m, respektiv 18 m.
Canes Venatici
D'Juegdhënn (latäin Canes Venatici) ass e Stärebild nërdlech vum Himmelsequator.
Beschreiwung
D'Juegdhënn ass e manner opfällegt Stärebild ënner dem Täissel vum Grousse Won (respektiv ënner dem Schwanz vum Grousse Bier). Si ginn duerch d'Stären α (Cor Caroli) an β Canum Venaticorum gemaach. De Cor Caroli ass mat enger visueller Magnitude vun 2,90m opfälleg hell.
An de Juegdhënn sinn en ettlech Galaxien an ee Kugelstärekoup, déi an de Messier-Katalog opgeholl goufen.
Geschicht
D'Canes Venatici war an der Antiquitéit keen eegent Stärebild, mä gouf zum Grousse Bier zougerechent. Op alen Ofdréck ginn d'Stären α an β als Juegdhënn Chara (Freed) an Asterion (de Stäreräichen) vum Bierenhidder (Bootes) duergestallt.
Als eegestännegt Stärebild goufen d'Juegdhënn eréischt vum Joer 1690 duerch den Himmelsatlas vum Johannes Hevelius agefouert.
Den hellste Stär, den α Canum Venaticorum, heescht Cor Caroli (lat. Häerz vum Charel). Zum Urspronk vum Numm existàieren zwou Versiounen.
Sou soll de Stär un déi englesch Kinneke Charles I. an Charles II. erënneren. De Karl I. gouf am Joer 1649 higeriicht. Wéi säi Jong Karl II. 1660 den Troun iwwerholl hat an domat d'Dynastie vun de Stuarts fortgesat huet, soll de Stär no Aussoe vum Haffphysiker Sir Charles Scarborough besonnesch hell geliicht hunn. Den englesche Kartograph Francis Lamb huet de Stär 1673 an enger Stärekaart als gekréint Häerz duergestallt an huet hie Cor Caroli Regis Martyris genannt.
No enger anerer Quell huet den Haffastronom Edmond Halley de Karl II. am Joer 1675 bei der Ouverture vum Greenwich-Observatoire mat enger Stärebezeechnung geéiert.
Stären
Den β Canum Venaticorum, och Chara genannt, huet eng visuell Magnitude vu 4,26 mag. Hien ass nëmmen 27 Liichtjoer vun eis ewech a gehéiert zu der Spektralklass G0.
Duebelstären
Den α2 CVn, läit ronn 120 Liichtjoer vun eis ewech an ass en „echten“ Duebelstär. Hien huet e Begleeder, deen hien an 5,47 Deeg ëmkreest.
De 17 CVn ass en Dräifachstäresystem op enger Distanz vu 400 Liichtjoer. E besteet aus dräi bal d'selwecht grousse Stäre mat den Hellegkeeten 5,9 a 6,2 a 6,3 mag. an de Spektralklassen F0, B9 a B7.
De 25 CVn ass 200 Liichtjoer vun eiser Äerd ewech. Déi béid Komponente sinn 5,0 a 6,9 m hell a gehéieren zu de Spektralklassen A7 respektiv F0.
Messier- an NGC-Objeten
Am Stärebild Canes Venatici sinn eng Rei vun intressanten niwwelegen Objeten. Ee Kugelstärekoup a véier Galaxien, huet de franséischen Astronom Charles Messier a säi Katalog mat niwwelegen Objeten opgeholl.
De M 3 ass e Kugelstärekoup, dee ronn 30.000 Liichtjoer vun eis ewech läit. Hie besteet aus méi wéi 100.000 Stären.
Kosmologie
Der hautdesdaags allgemeng unerkannten Theorie no ass d'Universum zu engem bestëmmten Zäitpunkt, dem Urknall, aus enger Singularitéit eraus entstanen an dehnt sech zanterhier aus. Den Alter vum Universum ass duerch Miessunge vum Hubble-Weltraumteleskop mat 13,75 Milliarde Joer relativ genee bestëmmt ginn.
Canes Venatici
Messier- an NGC-Objeten
Ënner dem éischten Täisselstär vum Grousse Bier fënnt een den M 51, eng Spiralgalaxis op enger Distanz vun 30 Mio. Liichtjoer, deen och Whirlpool-Galaxis genannt gëtt. An der Noperchaft vum M 51 fënnt een den NGC 5195, eng kleng Begleetgalaxis.
Den M 63 ass eng Spiralgalaxis op enger Distanz vun 30 Mio. Liichtjoer.
Kosmologie
En zweete Beweis ass d'kosmesch Stralung, déi aus alle Richtunge vum All kënnt. An där Stralung fënnt ee Wellen, déi op liicht Onreegelméissegkeeten an der Dicht vum fréien Universum hiweisen. Déi waren zoustänneg fir d'Galaxien ze bilden.
Canes Venatici
Messier- an NGC-Objeten
Den M 94 ass eng Spiralgalaxis, déi ronn 20 Mio. Liichtjoer wäit ewech läit.
Kosmologie
Och d'Virstellen iwwer d'Schicksal vum Universum gehéiert zur Kosmologie. An der Kosmologie ass an deene nächste Joren e groussen Erkenntnesgewënn virprogramméiert, duerch ëmmer méi prezis an ausgetüftelt Experimenter, um Buedem an (duerch Sonden) am Weltraum.
Canes Venatici
Messier- an NGC-Objeten
Den M 106 ass och eng Spiralgalaxis op enger Distanz vun 30 Mio. Liichtjoer. Den M106 gouf iwweregens net vum Charles Messier observéiert, mä eréischt nodréiglech an de Katalog opgeholl.
Den NGC 4244 ass eng relativ liichtschwaach Galaxis op enger Distanz vun 20 Mio. Liichtjoer.
Den NGC 4449 ass eng onreegelméisseg geformten, irregulär Galaxis op enger Distanz vu 16 Mio. Liichtjoer.
Den NGC 4490 ass eng Spiralgalaxis, déi ronn 40 Mio. Liichtjoer wäit ewech läit. Donieft ass nach eng kleng Begleedgalaxis NGC 4485. Déi zwou Galaxië sinn duerch Gravitatiounskraaft unenee gebonnen an duerch eng Matièrebréck verbonnen.
Den NGC 4631 ass eng längelzeg Spiralgalaxis op enger Distanz vu 35 Mio. Liichtjoer. Wéinst hirer Form gëtt si och Hierkeniwwel genannt.
Den NGC 4656 an den NGC 4657 ass eng Koppel vu Galaxien op enger Distanz vu 35 Mio. Liichtjoer. Si sti mateneen a Wiesselwierkung. D'Galaxië sinn allerdéngs zimmlech liichtschwaach. Déi béid Galaxië si gravitativ un den NGC 4631 gebonnen.
Den NGC 5195 ass déi kleng Begleetgalaxis och Whirlpool-Galaxis vum M51. Déi béid Galaxië sinn duerch eng Matièresbréck matenee verbonnen. Duerch d'Gravitatiounswierkung vun der grousser Galaxis ass den NGC 5195 onreegelméisseg verbéit ginn.
Le Claon
Le Claon ass eng franséisch Gemeng an der Meuse an der Regioun Grand Est.
(911) Agamemnon
Den Agamemnon beweegt sech an engem Ofstand vu 4,904 (Perihel) bis 5,597 (Aphel) astronomeschen Eenheeten a ronn 12 Joer ëm eis Sonn. D'Bunn ass 21,8° géint d'Ekliptik gebéit an d'Bunnexzentrizitéit ass 0,066. Säin Duerchmiesser huet ongeféier 167 Kilometer.
Päerdsdéif
Dëst Wuert bezeechent:
Jérôme Lulling
No der Primärschoul zu Bieles an dem Lycée zu Esch huet hien zu Montpellier Linguistik studéiert an 2002 mat engem Doktorat iwwer déi lexikalesch Kreativitéit an der Lëtzebuerger Sprooch ofgeschloss. Schonn an den 1990er huet hie probéiert, déi Lëtzebuerger Sprooch ze informatiséieren.
Hien ass Enseignant fir d'Lëtzebuergescht op den Universitéiten Tréier (2000-2006) an Namouer (2004-2014) a fir d'Stad Lëtzebuerg (2006-).
Vun Dezember 2005 bis 2011 war hie Member vum 'Comité d'experts de la Charte européenne des langues régionales ou minoritaires au titre du Luxembourg' am Conseil de l'Europe.
Nicolas Didier
Den Nicolas Didier, gebuer de 27. Oktober 1881 zu Roudemer a gestuerwen den 31. Dezember 1951, war e lëtzebuergesche Geeschtlechen, Pedagog an Historiker.
Hie gouf 1908 zum Geeschtleche geweit a goung dunn op Fribourg, fir do Geschicht ze studéieren. 1912 huet en do säin Doktorat gemaach, seng Thees war iwwer de Mameranus. Den Nicolas Didier war vun 1913 bis 1921 Archivist vum Prënz vu Salm-Salm zu Anhalt a Westfalen.
Wéi en duerno op Lëtzebuerg zeréckkoum, gouf en Direkter vun der Bullett an Aumônier am Iechternacher Kolléisch. Hie war Member vun der historescher Sektioun vum Institut grand-ducal.
Zum Nicolas Didier senge Publikatiounen zielen der iwwer d'Geschicht vum Iechternacher Kolléisch, d'Editioun vun enger Sammlung vu Regeste, den Neibau vun der Abtei Iechternach.
An der Hémecht vun de Joren 1912-14 huet den Didier eng Monographie iwwer den Nicolaus Mameranus an 23 Deeler publizéiert: ''Nikolaus Mameranus. Ein Luxemburger Humanist des XVI. Jahrhunderts am Hofe der Habsburger. Sein Leben und seine Werke.'' Dës Bäiträg sinn illustréiert.
René Didier
De René Didier war Vizepresident vun der Zwangsrekrutéiertefederatioun, der Ligue Luxembourgeoise des Mutilés de Guerre 1940-1945, Leeder vum Office Social vun den Zwangsrekrutéierten a President vun der Sektioun Lëtzebuerg vun den Zwangsrekrutéierten.
A sengem Buch Zwangsrekrutéiert Mutiléiert Diskriminéiert, dat 2006 erauskoum, an dat de René Didier an enker Zesummenaarbecht mam Groupe de Recherches et d'Études sur la Guerre 1940-1945, mat Sëtz zu Ettelbréck realiséiert huet, dokumentéiert hien dat, wat hien am Krich erlieft huet.
Kuerz virun der räichsdäitscher Kapitulatioun gouf hien op der russescher Front schlëmm blesséiert a krut déi zwee Been amputéiert. Vun der englescher Militäradministratioun krut hien e Passéierschäin, deen him bei senger Heemrees vill Déngschter geleescht huet. A sengem Buch geet de René Didier och op déi verschidden administrativ Problemer an, mat deene sech d'Zwangsrekrutéiert nom Krich hu missen erëmschloen.
Asterion (Stär)
Koordinaten (Equinoxe 2000)
Zwangsrekrutéierten
Ënner Zwangsrekrutéierte versteet een e jonke Mënsch, dee gezwongen ass, an enger friemer Arméi ze déngen.
Fir spezifesch Fäll an der Geschicht, kuckt:
Canton d'Ancerville
De Canton d'Ancerville ass eng franséisch administrativ Andeelung am Arrondissement Bar-le-Duc, Meuse an der Regioun Grand Est.
Den Haaptuert ass Ancerville.
Lëscht vun de Gemengen am Departement Eure
Lëscht vun de 675 Gemengen am Departement Eure.
Eastbourne Borough FC
Eastbourne Borough FC (Spëtznumm The Sports) ass en englesche Foussballveräin zu Eastbourne am Ost Sussex. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System, dest nodeem si um Enn vun der Saison 2007/08 fir d'éischt an hirer Geschicht aus der Football Conference South opgestige sinn. De Veräin spillt seng Heemmatcher am Langney Sports Club Stadion.
De Veräin ass 1964 gegrënnt ginn, an hunn ëmmer an deenen ënneschten Lige gespillt. Um Enn vun der Saison 2007/08 sinn si fir d'éischt an hirer Geschicht an déi fënnefthéchst Spillklass opgestigen.
Um Spaweck
Offiziell Websäit vun Eastbourne Borough FC
Discworld MUD
Discworld MUD ass en Discworld Computerspill, dat wéi en Text Adventure funktionéiert, mä mat méi wéi 200 Spiller gläichzäiteg, déi iwwer Internet matenee verbonne sinn.
Et ass gratis an immens aktiv, a gëtt systematesch de leschte Bicher vum Pratchett ugepasst.
Canton de Bar-le-Duc-Nord
De Canton de Bar-le-Duc Nord ass eng fréier franséisch administrativ Andeelung am Arrondissement Bar-le-Duc, Meuse an der Regioun Grand Est.
Den Haaptuert war Bar-le-Duc.
Luxemburger Stimme
Ënner dem Titel Luxemburger Stimme - HEIMATZEITUNG FÜR DEN OSTEN LUXEMBURGS kënnt zanter dem 30. Abrëll 2008 eng gratis Wochenzeitung an däitscher Sprooch fir Lëtzebuerg vun der Verlag + Druck Linus Wittich KG vu Föhren eraus.
Déi 1. Nummer vum 30. Abrëll 2008 hat 40 Säiten.
Déi 2. Nummer vum 7. Mee 2008 hat 24 Säiten.
Dës Zeitung huet no eegenen Aussoen eng Oplo vun 29.000 Exemplairen a gëtt an de Kantone Klierf, Veianen, Dikrech, Iechternach, Gréiwemaacher a Réimech gratis verdeelt.
Dombasle-en-Argonne
Dombasle-en-Argonne ass eng franséisch Gemeng an der Meuse an der Regioun Grand Est.
Sébastien Le Prestre de Vauban
De Sébastien Le Prestre (oder och Prêtre) Seigneur, herno Marquis de Vauban gebuer de 15. Mee 1633 zu Saint-Léger-de-Foucherets (oder och Saint-Léger-s/-Foucher; haut Saint-Léger-Vauban, am Departement Yonne), a gestuerwen den 30. Mäerz 1707 zu Paräis, war e franséische Generol, Festungsingenieur vum Louis XIV. a Maréchal de France.
Säi Liewen
Mat 17 Joer huet de Vauban sech heemlech an d'spuenesch Arméi am Regiment Condé gemellt. Déi huet deemools géint Frankräich gekämpft. De Condé huet geschwë seng mathematesch Talenter entdeckt an en zum Ingenieur ernannt. 1653 gouf e vun de Kinnekleche gefaangegeholl, déi och geschwë säi Wëssen ausgenotzt hunn.
Mat 22 Joer gouf en offiziell Ingénieur militaire responsable des fortifications. Hien huet d'Festunge vun en ettleche Stied ausbaue gelooss an huet selwer d'Belagerung vun enger Rëtsch dirigéiert, dorënner déi vu Gravelines, Ypern an Oudenaarde, Dunkerque, Lille, Ath a Charleroi. 1667 huet en am Krich géint Holland nach méi Festungen ageholl. 1668 huet en d'Festunge vun Tournai, Douai a Courtrai ausgebaut a sou eng Festungsceinture op der nërdlecher Grenz vu Frankräich geschaf. 1669 gouf de Vauban zum Generalinspekter vu sämtleche franséische Festungen ernannt. De Louis XIV. war sou begeeschtert iwwer d'Victoire vu Maastricht, datt en de Vauban 1678 zum Commissaire des fortifications ernannt huet an him eng zolidd Dotatioun zougesprach huet, déi et him erméiglecht huet, sech d'Schlass vu Bazoches-du-Morvan ze kafen (1675). Nom Fridde vun Nijmegen, 1678, huet de Vauban sech virun allem mat der franséischer Westgrenz ofginn. 1684 huet en d'Festung Lëtzebuerg ageholl. Vu 1684 bis 1688 huet e se dunn zum Gibraltar vum Norden ausgebaut. Deemools gouf et de Sproch, datt eng vum Vauban belagert Festung eng eruewert Festung wier; eng vum Vauban gebaute Festung awer net anzehuele wier.
1699 gouf de Vauban Éieremember vun der Académie des Sciences. 1703 gouf e vum Kinnek zum Maréchal de France ernannt. Mä geschwënn duerno war et eriwwer mat der kinneklecher Gonscht: De Vauban, dee sech och fir d'Reform vum Steierrecht intresséiert huet, huet 1707 e Wierk mam Titel La dîme royale publizéiert, wouran e proposéiert huet, all Steieren ofzeschafen an duerch eng allgemeng Steier vun 10 % z'ersetzen (déi och vun de privilegiéierte Stänn ze bezuele wier). Des Propose war kloer ze vill modern fir déi deemoleg Zäit, an de Vauban ass an d'Pensioun geschéckt ginn.
Literarescht a wëssenschaftlecht Wierk
Vum Vauban si just Manuskripter erhalen, vun deenen eng Partie ënner dem Titel Oisivetés de M. de V. a 4 Bänn 1843–1846 erausgi goufen. De Vauban huet sech och fir Demographie a wirtschaftlech Prognosen intresséiert. Hien huet Formeläre vu Vollekszielungen ausgeschafft an e Wierk geschriwwe mam Titel La cochonnerie ou calcul estimatif pour connaître jusqu'où peut aller la production d'une truie pendant dix années de temps.
Maquetten
28 Maquettë vun deene Festungen, un deenen de Vauban geschafft huet, ginn zu Paräis am Hôtel des Invalides versuergt. 16 Stéck ginn zu Lille am Palais des Beaux-arts versuergt, an anerer am Zeughaus zu Berlin. D'Maquette vun der Stad Lëtzebuerg ass am Keller vum Cercle-Gebai op der Plëss d'Arem ze gesinn.
Canton de Bar-le-Duc-Sud
De Canton de Bar-le-Duc Sud ass eng fréier franséisch administrativ Andeelung am Arrondissement Bar-le-Duc, Meuse an der Regioun Grand Est.
Den Haaptuert war Bar-le-Duc.
Froidos
Froidos ass eng franséisch Gemeng an der Meuse an der Regioun Grand Est.
De Päerdsdéif (Operett)
De Päerdsdéif ass eng lëtzebuergesch Operett vun 1991, vun där den Alain Atten den Text, an de Pierre Nimax d'Musek geschriwwen hunn.
Atommuecht
Eng Atommuecht ass e Land, dat d'Technologie an och d'Méiglechkeeten huet, fir Atomwaffen ze fabrizéieren an zur Explosioun ze bréngen.
De facto Atommuechten
Faktesch Atommuechten, mä déi net am Spärvertrag als dat unerkannt sinn oder en net ënnerschriwwen hunn, sinn ausserdeem:
Eventuell Atommuechten
Dat si Länner vun deenen de Statut net bekannt ass, woubäi awer sécher ass, datt se en Atomprogramm hunn. Dozou gehéieren: Dobäi kënnt nach, datt Nordkorea an den Iran drop an dru sinn, Atomwaffe kënnen ze produzéieren, wat déi offiziell Atommuechten an och de Rescht vun der Welt aus Sécherheetsgrënn mat alle Mëttele verhënnere wëllen.
Aner Länner
E sëllegen aner Länner wollten och hir eegen Atomwaffe bauen. Vill aner Länner kéinte relativ einfach a séier Atombomme bauen.
Syrien
D'Arabesch Republik Syrien (arabesch: الجمهورية العربية السورية al-Dschumhūriyya al-ʿarabiyya as-sūriyya) ass e Staat a Südwestasien.
Clermont-en-Argonne
Clermont-en-Argonne ass eng franséisch Gemeng an der Meuse an der Regioun Grand Est.
Syrien
Syrien grenzt am Süden un Israel a Jordanien, am Westen un de Libanon an un d'Mëttelmier, am Norden un d'Tierkei an am Osten un den Irak.
Clermont-en-Argonne
Nopeschuertschaften
Beschreiwung vum Wopen: ''D'azur à six annelets d'argent percés de six flèches de même 3.2.1. mises en barre.''
Syrien
D'Haaptstad vu Syrien ass Damaskus.
Atomenergie
Ofhängeg vum Kontext an deem e gebraucht gëtt, kann de Begrëff Atomenergie verschidde Bedeitungen hunn:
Atommuecht
Länner déi en Atomprogramm kéinten ufänken
Theoreetesch kéinte sämtlech industrialiséiert Länner en Atomprogramm ufänken. Si brauche just déi néideg Suen, d'Anlage selwer si scho prett a bannent nëmmen e puer Joer kéinte si sou en Arsenal zur Verfügung hunn.
Arma nuclear
Huncherenger Millen
Op der Huncherenger Mille lafe gläich zwou Baachen an d'Uelzecht, vu riets, eng honnert Meter virun der Millen, d'Keelbaach a gläich ënner der Millen, nieft dem Alaf vum Millekanal, kënnt d'Mierbech vu lénks.
Bis uganks der 1990er Jore war se nach e Betrib, och wann zum Schluss net méi dra gemuel gouf, mä just nach Käre gebrach. Haut ass de bannenzege Mechanismus futti an eng Reparatur rentéiert sech net méi onbedingt.
Militärmusek
Eng Militärmusek besteet aus Zaldoten, déi fir musikalesch Aufgaben ofkommandéiert sinn. Meeschtens handelt et sech ëm reng Instrumentalmusek. De Repertoire soll Zeremonien- a Marschmusek ëmfaassen, dorënner net nëmmen d'Nationalhymnen a patriotesch Lidder vum eegene Land, mä och déi vu méigleche Staatsgäscht.
Canton de Ligny-en-Barrois
Den Haaptuert ass Ligny-en-Barrois.
Ernest Rutherford
Den Ernest Rutherford, gebuer den 30. August 1871 zu Nelson (Neiséiland) a gestuerwen den 19. Oktober 1937 zu Cambridge, war e brittesche Physiker.
Hien huet 1902 d'Hypothees opgestallt, datt cheemesch Elementer duerch radioaktiven Zerfall an Elementer mat méi niddreger Uerdnungszuel iwwerginn. 1903 huet en d'Radioaktivitéit an Alphastralung, Betastralung a Gammastralung no der positiver, negativer oder neutraler Oflenkung vun de Stralendeelercher an engem Magnéitfeld opgedeelt an en huet de Begrëff vun der Hallefwäertszäit agefouert. Dës Aarbecht gouf 1908 mat dem Nobelpräis fir Chimie ausgezeechent.
De Rutherford war an de Jore 1925 bis 1930 President vun der Royal Society.
Dem Rutherford säin Experiment
De Rutherford huet a sengem Streeexperiment eng ganz dënn Goldfolië mat Alphastrale bombardéiert an op engem Fotosfilm gekuckt, wouhi se ofgelenkt goufen. Dobäi huet hie festgestallt datt déi meescht Strale riicht duerch d'Folië gaange sinn, an nëmmen e puer ofgelenkt an nach manner Alphastrale méi wéi 90° ofgelenkt goufen. Doraus huet hie säin Atommodell entwéckelt.
Den Atommodell nom Rutherford
Den Atom besteet haaptsächlech aus Näischt. Ee ganz klenge Kär (Eng Kiischt am Verglach mam Eiffeltuerm) huet all d'Mass an dëse Kär ass positiv gelueden. D'Elektrone schwiere ronderëm dee Kär, sinn negativ gelueden a maachen de Volumen aus.
Neuseen Classics – Rund um die Braunkohle
D'Neuseen Classics – Rund um die Braunkohle ass eng Vëloscourse vun engem Dag, déi am Bundesland Sachsen an Däitschland gefuer gëtt.
Zanter 2005 gehéiert dës Course zum UCI Europe Tour. Nodeem d'Course 2005 an 2006 an der Klass 1.2 agestuuft war, gouf se 2007 an der Klass 1.1 agestuuft an ass dat zanterhier.
Steier
Eng Steier ass e Prelevement op de Besëtz duerch eng Kollektivitéit, deen hautdesdaags nëmmen nach a Form vu Geld agezu gëtt, mä fréier och an Natur konnt sinn. Steiere ginn agezunn fir de Budget vun der Kollektivitéit ze fëllen, (Staat, Departement, Regioun, Provënz asw.).
Et gëtt verschidden Zorte vu Steieren, déi sech an zwou grouss Kategorien andeele loossen: direkt Steieren an indirekt Steieren, woubei zu Lëtzebuerg d'Situatioun sou ass, datt den Haaptënnerscheed tëschent deenen zwou doranner besteet, datt d'direkt Steiere vum Revenu vun deem deen d'Steiere bezillt ofhänken, wärend d'indirekt Steieren dovun onofhängeg sinn. Esou ass zum Beispill d'TVA (bis op Spezialfäll beim Hausbau) onofhängeg vun deem deen se bezillt.
Zu Lëtzebuerg ginn d'direkt Steiere vun der Administration des contributions directes, der Steierverwaltung agezunn. Fir ë. a. d'Stempelsteier, d'Ierfschaftssteier an TVA ass d'Administration de l'enregistrement et des domaines zoustänneg, an ëm d'Akzisen, d'Alkohol-, d'Auto- an d'Cabaretagesteier këmmert sech d'Administration des douanes et accises.
Barrow AFC
De Veräin ass 1901 gegrënnt ginn. Um Enn vun der Saison 1966/67 ware si op der 8. Plaz an der Division Three, deemools der drëtthéchster Spillklass am Englesche Foussball, wat déi bescht Positioun an hirer Geschicht war.
Um Spaweck
Offiziell Websäit vu Barrow AFC
Camille Sutor
De Camille Sutor, gebuer den 30. Mee 1921 zu Iermsdref an do den 18. Mee 1944 gestuerwen, war e lëtzebuergesche Resistenzler.
Seng Resistenzaktivitéiten
De Camille Sutor huet am Zweete Weltkrich zu Dikrech am Kolléisch studéiert. Do huet hien 1941 d'Resistenzgrupp "Trei Lëtzebuerger Studenten" (TLS) gegrënnt. Als Haaptschëllege vum Widderstand bei de Studenten ass hie vun der Schoul geflunn.
Am August 1941 huet hie sech duerch e Passeur bei Péiteng iwwer d'franséisch Grenz brénge geloss an ass bis op Lyon komm. Hie war um Begriefnes vum verschleefte Paschtouer N. Biwer vu Gilsdref an ass duerno awer erëm op Lëtzebuerg zeréckkomm.
Bei dem gelongene Versuch kanadesch Parachutisten ze retten, huet den Drama ugefaangen. De Camille Sutor huet d'Kanadier an d'Heemechtshaus op Iermsdref bruecht a se do verstoppt.
Duerch de Verrot vun Iermsdrëffer Bierger sinn déi däitsch Truppe séier gewuer ginn datt "a Maischens" eppes méi lass war. Si hunn d'Proprietéit ëmstallt a gläich de Richard Sutor, dem Camille säi Brudder, un d'Mauer gestallt a mam Papp Sutor als Schutzschëld an d'Stuff gestiermt, wou de Camille Sutor sech opgehalen huet. No der Opfuerderung seng Pistoul falen ze loossen hu se geschoss an hien déidlech tëscht d'Ae getraff.
De Richard Sutor konnt am Duerchernee flüchten a sech an de Bëscher verstoppen. D'kanadesch Zaldoten an en Deel vun der Famill hate sech an de "Bunker" gerett.
Silvester II.
De Silvester II. aus dem Griicheschen De Bëschmann mat dem biergerlechen Numm Gerbert vun Aurillac, och Gerbert vu Reims; gebuer ëm 950 an der Auvergne a gestuerwen den 12. Mee 1003 zu Roum, war e Mathematiker, Abbé vu Bobbio, Äerzbëschof vu Reims, Äerzbëschof vu Ravenna a Poopst vun der kathoulescher Kierch vun 999 bis 1003.
Albert Thorn
Den Albert Thorn, gebuer den 31. Oktober 1895 zu Hollerech, a gestuerwen den 1. Januar 1978 an der Stad Lëtzebuerg, war e lëtzebuergesche Flüttist, Komponist, Organist, Dirigent a Musekspedagog.
Vun 1939 bis 1960 war hien Dirigent vun der Lëtzebuerger Militärmusek.
Kutsch
Eng Kutsch ass e Gefier mat Ressorten, fir de Persounentransport, dat meeschtens vun engem oder méi Päerd gezu gëtt an eng oder zwou Achsen huet.
Pierreuse
D'Wuert Pierreuse bezeechent:
Milton Friedman
De Milton Friedman, gebuer den 31. Juli 1912 zu Brooklyn, New York, a gestuerwen de 16. November 2006 zu San Francisco, war en US-amerikanesche Ekonomist.
De Fils vu jiddeschen Immigranten aus Ungarn war ee vun de populäersten an energeschste Vertrieder vun enger fräier Maartwirtschaft ouni staatlech Interventiounen.
Hie war tëscht 1946 an 1976 Professer un der Universitéit vu Chicago. Bekannt gouf en duerch seng Wierker iwwer d'Makroekonomie an als Verfechter vum Laissez-faire Kapitalismus. Hie krut 1976 de sougenannten “Nobelpräis fir d'Ekonomie”. Hie gëllt als Schüler vum Frank Knight an als Haaptvertrieder vun der Chicagoer Schoul. Hie war och Conseiller vum US-President Ronald Reagan an der brittescher Premierministesch Margaret Thatcher.
Les Islettes
Les Islettes ass eng franséisch Gemeng an der Meuse an der Regioun Grand Est.
Kelvin (Homonymie)
Kelvin bezeechent:
Canton de Montiers-sur-Saulx
De Canton de Montiers-sur-Saulx  ass eng fréier franséisch administrativ Andeelung am Arrondissement Bar-le-Duc, Meuse an der Regioun Grand Est.
Den Haaptuert war Montiers-sur-Saulx.
Natura 2000
Natura 2000 ass en Netz vun Naturschutzgebidder an der Europäescher Unioun fir d'Erhale vu bedreete, wëllen, einheimesche Planzen- an Déierenaarten an hire Liewensraim.
D'Natura 2000-Gebidder ginn op der Basis vun zwou Direktive vun der Europäescher Unioun ausgewisen:
Grondsätzleches
D'Natura 2000-Schutzgebidder gi vun de Memberlänner aus der Europäescher Unioun mat Hëllef vun de Critère vun der Directive Habitats vun 1992 erausgesicht a bei der Europäescher Kommissioun nomméiert.
Op Basis vun dëse Nominatioune stellt d'Kommissioun eng Lëscht vu sougenannte Sites d'intérêt communautaire op. Déi betreffend Gebidder ginn da vun deenen eenzele Länner ënner nationalem Recht geschützt.
D'Vulleschutzgebidder, déi ënner der Directive Oiseaux vun 1979 ausgewise waren, goufen an d'Natura-2000-Netz integréiert.
Enn 2009 waren an der EU 23.810 Zonen als Natura-2000-Gebidder ausgewisen, mat enger Gesamtfläch vu 716.992 km², dovun
Jiddwer Natura-2000-Gebitt kritt eng europäesch Identifikatiounsnummer, z. B. LU0001022 fir de Gréngewald zu Lëtzebuerg.
Jouy-en-Argonne
Jouy-en-Argonne ass eng franséisch Gemeng an der Meuse an der Regioun Grand Est.
Atomwaff
D'Atomwaff ass eng Waff, där hir Wierkung op e physikalesche Prozess zeréckzeféieren ass, op de Prinzip vun der Kärfissioun (A-Bomm) oder der Kärfusioun (H-Bomm), am Géigesaz zu de konventionelle Waffen, deenen hir Explosiounskraaft sech aus enger cheemescher Reaktioun ergëtt. Zesumme mat de cheemeschen, biologeschen a radiologesche Waffe gehéieren d'Kärwaffen zu de sougenannten CBRN-Waffen, am däitsche Sproochraum dacks nach ABC-Waffe genannt oder Massevernichtungswaffen.
Geschicht vun der Astronomie
Fréigeschicht vun der Astronomie
Déi al Kulturvëlker haten zwéi Beweggrënn fir de Stärenhimmel z'observéieren a sech astronomescht Wëssen unzeeegnen; e reliéisen an e praktesche Grond. De reliéise Grond war Veréierung vu Sonn a Mound a Verbindung mat der Stärendeitung (Astrologie). D'praktesch Grënn waren d'Zäitrechnung an de Kalenner. Op dës Grënn hin huet sech zu Babylon an an Egypten, an Indien, China an a Mëttelamerika eng Astronomie entwéckelt, déi onmëttelbar als eng Virstuf zur wëssenschaftlecher Astronomie kann ugesi ginn. D'Entwécklung huet et net iwwerall zu deene selwechten Héichte bruecht.
D'Babylonier hunn am Altertum den héchste Stand an der Astronomie erreecht. Déi griichesch Astronomie ass staark vun de Babylonier beaflosst ginn a steet domat am Ufank vun enger moderner europäescher Wëssenschaftsentwécklung. Allerdéngs ass och eng Laascht vun der babylonescher Ierfschaft matkomm, nämlech d'Astrologie an der Form vu perséinleche Schicksalsdeitunge mat Hëllef vun engem Horoskop.
Le Neufour
Le Neufour ass eng franséisch Gemeng an der Meuse an der Regioun Grand Est.
Departement Forêts
D'Departement Forêts (fr.: Département des Forêts), war vum 24. Oktober 1795 bis 1814 e franséischt Departement an der éischter franséischer Republik an duerno am éischte franséische Keeserräich.
Geschicht
De 24. Oktober gëtt den Département des Forêts offiziell ageriicht. En ëntsprécht dem Gros (~ 2/3) vum Herzogtum Lëtzebuerg, dat elo verschwënnt. De Rescht vum fréieren Herzogtum Lëtzebuerg kënnt bei d'Departementer Sambre-et-Meuse (Haaptuert: Namur) an Ourthe (Haaptuert: Léck). Am Weste vum Departement Forêts kënnt e Stéck vum fréieren Herzogtum Bouillon bäi.
1798 kënnt et zum Volleksopstand souwuel an de "germaneschen" wéi och an de "romaneschen" Deeler vum Departement, deen ënner den Numm Klëppelkrich (Guerre des gourdins) an der kollektiver Erënnerung bleift.
Den Numm Forêts
Een Ament huet et sou ausgesinn, wéi wann dat Departement Département des Ardennes orientales sollt heeschen. Awer, wéinst de ville Bëscher, déi de gréissten Deel vu sengem Territoire bedeckt hunn, huet sech dach den Numm Forêts duerchgesat.
Geographie
D'Departement Forêts huet haaptsächlech aus dem gréissten Deel vum deemolegen Herzogtum Lëtzebuerg an engem Deel vum Herzogtum Bouillon bestanen, wat engem groussen Deel vun der haiteger Provënz Lëtzebuerg, dem Groussherzogtum Lëtzebuerg an dem Weste vu Rheinland-Pfalz entsprécht.
Eng qualitativ héichwäerteg Kaart vum Département des Forêts fënnt een als Bäilag vum Gilbert Trausch senger Publikatioun La répression du « Klepelkrich ».
Neuvilly-en-Argonne
Neuvilly-en-Argonne ass eng franséisch Gemeng an der Meuse an der Regioun Grand Est.
Canton de Revigny-sur-Ornain
De Canton de Revigny-sur-Ornain ass eng franséisch administrativ Andeelung am Arrondissement Bar-le-Duc, Meuse an der Regioun Grand Est.
Den Haaptuert ass Revigny-sur-Ornain.
Kelvin
Thermodynamesch Temperaturen an Celsius-Temperaturen hunn déi selwecht Skaléierung:
De Kelvin gouf nom William Thomson, dem spéidere Lord Kelvin, benannt, dee mat 24 Joer déi thermodynamesch Temperaturskala agefouert huet.
Annette von Droste-Hülshoff
D'Annette von Droste-Hülshoff, gebuer den 10. Januar, den 12. Januar oder de 14. Januar 1797 op der Buerg Hülshoff bei Havixbeck am Krees Coesfeld a Nordrhein-Westfalen, a gestuerwen de 24. Mee 1848 zu Meersburg beim Bodensee, war eng däitsch Schrëftstellerin a Komponistin. Bekannt ass se virun allem fir hir eenzeg Novell, Die Judenbuche.
Hire vollen Numm war Anna Elisabeth Franzisca Adolphina Wilhelmina Ludovica Freiin von Droste zu Hülshoff.
Tony Noesen
Liewe virum Krich
Den Tony Noesen ass zu Dikrech an d'Primärschoul an an de Kolléisch gaangen. Wéi hie mat der Schoul fäerdeg war, huet hien eng Dréckerei zu Dikrech opgemaach. Hie war Redakter vu senger eegener Zeitung, dem „Fortschritt“, déi och a senger Dréckerei gedréckt gouf. Dëst sollt nach spéider, an der Zäit vun der Resistenz am Zweete Weltkrich vu grousser Bedeitung sinn.
1932 war hien den éischten an deemools eenzege Scout am Land, dee seng Chefausbildung am Gilwell-Park an England gemaach huet an deen d'Recht hat och an eisem Land "Gilwellcoursen" ofzehalen. Den Tony Noesen war am Verband vun de Lëtzebuerger Scouten ganz aktiv. Als Internationale Kommissär huet hien d'Leedung an d'Organisatioun vun de Lëtzebuerger Delegatiounen op de verschiddene Welt-Jamboreeën a Rovermooten iwwerholl, sou zum Beispill:
Seng Resistenzaktivitéiten
Nom däitschen Iwwerfall op Lëtzebuerg, den 10. Mee 1940, kruten d'Scouten, wéi vill aner Veräiner zu Lëtzebuerg, et ganz schwéier gemaach. Am Februar 1941 goufe s'am ganze Land verbueden, an en Deel vun hirem Material gouf beschlagnahmt. Dovun hu sech déi meescht Scouten awer net ënnerkréie gelooss a si hu sech weider hanner zouenen Diere getraff. Hei gouf dann och zesumme mat Net-Scoute berode wat ee kéint géint déi däitsch Iwwermuecht ënnerhuelen. Op dës Aart a Weis sinn op verschiddene Plaze Resistenzorganisatiounen entstanen, wourënner d'Letzeburger Vollekslegio'n, déi den Tony Noesen zesumme mam Jang Muller vun Esch-Uelzecht, dem Aloyse Raths vu Biissen an dem Georges Everling vu Gaasperech gegrënnt huet. Wat den Tony Noesen genee an dëser Resistenzorganisatioun gemaach huet ass schwéier erausfannen. Hir riskant Aktiounen hu misse virun den Däitschen a virun de lëtzebuergesche Gielemännercher verstoppt ginn. Wat mat Sécherheet ka gesot ginn ass datt d'LVL, wéi vill aner Resistenzorganisatiounen, gehollef huet Fluchblieder géint déi sougenannt Personenstandsaufnahme vum 10. Oktober 1941 ze verdeelen. A senger Dréckerei huet hien Honnerte vu falsche Pabeiere fir d'Zwangsrekrutéierten ausgestallt, déi domat an de Minett dirigéiert goufen, fir vun do iwwer d'Grenz a Frankräich oder an d'Belsch geschleist ze ginn.
Fir dem Tony Noesen seng perséinlech Roll ze beschreiwen steet dës Ausso vum Jang Muller: "Tony, du hues Honnerten an Honnerte vun eisen agezunnene Jongen e falsche Pass ausgestallt a se an de Minett dirigéiert, wou se iwwer d'franséisch Grenz bruecht goufen." Allerdéngs huet dëst een Enn fonnt, wéi den Tony Noesen verhaft gouf a vum 21. Oktober 1943 bis den 2. November 1943 am Gronn am Prisong gefaange gehale ginn ass. Duerno ass hien, wéi vill aner Lëtzebuerger Patrioten, an d'Konzentratiounslager op Hinzert verschleeft ginn. Hien ass do de 25. Februar 1944 vun der SS am Bësch zu Hinzert no beim KZ higeriicht ginn.
Op der Plaz wou den Tony Noesen an 22 aner Lëtzebuerger Resistenzler erschoss goufe, steet haut ee Gedenksteen. Och um Amerikaneschen Zaldotekierfecht zu Hamm steet e Kräiz fir hien.
Hannibal
Den Hannibal, gebuer 247 v. Chr. zu Karthago a gestuerwen 183 v. Chr. zu Libyssa), war e karthagesche Feldhär.
Vu sengem Papp, dem Hamilkar Barkas, gouf den Hannibal zu engem Géigner vun de Réimer erzunn. Nom Doud vu sengem Schwoer Hasdrubal am Joer 221 v. Chr. gouf hien den ieweschte Chef vun de karthageschen Truppen a Spuenien. Fir engem Ugrëff vun de Réimer op Afrika zevirzekommen, awer och fir d'Stad Sagunt ze bestroofen, well se Kontakt mat Roum opgeholl hat, obwuel se am karthagesche Muechtberäich louch, huet den Hannibal 219 v. Chr. Sagunt zerstéiert an 218 v. Chr. mat senger Arméi iwwer den Ebro gesat, deen den Hasdrubal als Grenzfloss mam Réimesche Räich ausgemaach hat, fir déi respektiv Muechtberäicher ofzegrenzen. Doduerch huet den Hannibal, deen d'Reaktioun vun de Réimer sécher virausgerechent hat, den Zweete Punesche Krich ausgeléist.
218 v. Chr. ass den Hannibal mat 30 000 Fousszaldoten, 8 000 Reider a 37 Elefanten iwwer d'Alpe gezunn an ass fir d'Réimer ganz iwwerrraschend, an Norditalien opgedaucht. An 3 grousse Schluechten huet hien d'réimesch Arméi geschloen, huet sech awer net getraut, d'Stad Roum direkt unzegräifen. Duerch d'Taktik vun de Réimer goufen dem Hannibal seng Truppen am südlechen Italien no an no geschwächt, an doriwwer eraus huet de Feldhär kaum nach Ënnerstëtzung aus senger Heemecht kritt, wou räich Händler d'Soen haten an net bereet waren, weider Geld an aner Mëttel an eng verfuere Situatioun ze pompelen. D'Arméi, déi him sollt zu Hëllef komme, gouf 207 v. Chr. vun de Réimer zerstéiert.
A 16 Joer Krich, zwar ongeschloen awer ouni gräifbare Succès, gouf den Hannibal 203 v. Chr. op Karthago zeréckgeruff fir d'Stad géint de Publius Cornelius Scipio ze verdeedegen. Den Hannibal huet awer 202 v. Chr. an der Schluecht vun Zama verluer, an doduerch war déi grouss karthagesch Handelsmuecht definitiv zerstéiert.
195 v. Chr. ass den Hannibal virun de Réimer a Syrien, duerno op Kreta, a schliisslech a Klengasien geflücht. Mä och do hunn d'Réimer den Hannibal entdeckt, an hien huet sech léiwer d'Liewe geholl wéi datt en a réimesch Gefaangenschaft sollt kommen.
Rarécourt
Rarécourt ass eng franséisch Gemeng an der Meuse an der Regioun Grand Est.
Astronomie Heute
Astronomie Heute ass den Titel vun der däitsproocheger Editioun vun der amerikanescher Astronomie-Zäitschrëft Sky & Telescope.
D'Zäitschrëft riicht sech un Ufänger an un avancéiert Amateuren.
Zanter 2003 kënnt Astrnomie Heute zéngmol d'Joer am däitsche Verlag Spektrum der Wissenschaft eraus. D'Oplo ass eppes iwwer 20.000.
Drakon
Den Drakon (gr.: Δράκων / Drákôn), gebuer ëm 650 v. Chr., war en athenesche Legislateur am 7. Joerhonnert v. Chr. aus der Famill vun den Eupatriden.
Am Joer 621 huet hie seng Gesetzer opgeschriwwen, wéi hien eponymen Archont vun der Polis Athen war. Dës θεσμόι / thesmoi sollen déi éischt konstitutionell Gesetzer vun Athen gewiescht sinn. Fir datt och keen dës nei Gesetzer ignoréiere konnt, goufe si op hëlze Panneauen (άξονες), déi sech bal zwee Joerhonnerte laang gehalen hunn, opgehaangen.
Duerch den Drakon koum et zu zwou wichtegen Erneierungen am atheneschen Droit:
Et bleiwen allerdéngs Zweiwelen un dëser éischter Constitutioun. Sou soll d'Bild vum Auteur duerch reaktionär Politiker um Enn vum 5. Joerhonnert entstane stinn. De Solon huet um Ufank vum 4. Joerhonnert nëmmen d'Gesetz zum Homizid bäibehalen, wat och an der demokratescher Reaktioun vu 409 nees ervirgehuewe ginn ass, als Symbol fir d'Traditioun an déi al Valeuren.
Der Souda no, war den Drakon en ale Mann. Säi Gesetzeskorpus huet sech virun allem doran, vun den anere Gesetzer ënnerscheet, well en zimmlech haart war. Och de klengsten Déif gouf mam Doud bestrooft. Den Orator Demades huet am 2. Joerhonnert gemierkt, datt déi Gesetzer mat Blutt geschriwwe waren, an net mat Tënt. Nëmmen e puer Verbrieche goufen net mam Doud bestrooft. Sou gouf zum Beispill de Versuch, dës Gesetzer z'änneren, nëmme mam Verloscht vun de biergerleche Rechter bestrooft. Der Souda no war d'Bevëlkerung guer net begeeschtert, an den Drakon huet sech missen op Aigina zeréckzéien, wou hie gestuerwen ass, wéi d'Leit am Theater hir Mäntel op hie gehäit hunn.
11 vun de Gestzer goufen zu Lyon 1588 ënner dem Titel Jurisprudentia vetus Draconis, Pardulpho Prateio collectoreac interprète erausbruecht.
Et schéngt haut allerdéngs, wéi wann d'Constitutioun vum Drakon, sou wéi se am Athénaîon Politeia ze liesen ass, apokryphesch wier.
Duerch seng streng Gesetzer koum et zum Adjektiv drakonesch.
Atomium
Den Atomium ass eent vun deene bekanntste Bauwierker vu Bréissel. E gouf fir d'Weltausstellung 1958 vum Architekt André Waterkeyn als Symbol fir d'Atomzäitalter an de friddleche Gebrauch vun der Atomenergie opgeriicht.
Den Atomium gouf 2005 renovéiert an den 18. Februar 2006 nees fir de Public opgemaach. Fir dorun z'erënneren, huet d'Belsch Nationalbank 2006 eng 2-Euro-Gedenkmënz erausbruecht, op där den Atomium ze gesinn ass.
Vingtième
De Vingtième gouf als Ersatz fir den Dixième agefouert, deen am Mee 1749 ofgeschaaft gi war. Déi nei Steier ass den 1. Januar 1750 a Kraaft getrueden, fir géint den Defizit am Staatsbudget unzekämpfen. Entgéint de franséischen Traditioune wat Steieren ubelaangt, gouf dës nei Steier a Friddenszäiten agefouert, a war also definitiv.
De Klerus an d'Provënzen hu vif protestéiert, an Opstänn erausgefuerdert. De Kinnek Louis XV. huet d'Steier am Dezember 1751 fir d'Lännereie vun der kathoulescher Kierch nees ofgeschaaft, mä huet si awer an de Provënze bäibehalen.
Mam Ufank vum Siwejärege Krich am Joer 1756 gouf en zweete Vingtième agefouert. Nodeem de Krich net op en Enn gaangen ass, a Sue gebraucht goufen, ass am Joer 1760 en drëtte Vingtième derbäikomm.
De Vingtième ass op d'Revenue vun der Industrie an dem Handel gaangen. Ausserdeem huet hien d'Propriétéiten taxéiert, vun deenen d'Besëtzer, d'Natur, d'Gréisst, an den Nettoertrag pro Joer hu missen deklaréieren. E Kontrollsystem gouf um Niveau vun all Généralité ënner der Autoritéit vum Intendant an d'Liewe geruff.
Dës modern Steier war ganz schlecht mat de Mentalitéite vun de Leit kompatibel, déi un hire Privilegië gehaangen hunn. Vill Leit hu sech mam Steierabonnement aus der Affär gezunn, an och d'Adeleg hu sech arrangéiert, fir d'Steier net missen ze bezuelen. 1763 huet d'Paräisser Parlament et fäerdegbruecht, datt keng nei Evaluatioune vum Vingtième méi géife gemaach ginn. Domat huet d'Steier hiren Notzen, fir Staatsresev ze fëllen, net méi erfëllt. Am Joer 1787, wou d'Monarchie kuerz virum Bankrott stoung, goufen all d'Ausnamen ofgeschaaft, mä do war et schonn ze spéit. 1789 hunn déi zwee Vingtièmen zesumme 57 Millioune Livres bruecht.
Astronomical Journal
The Astronomical Journal ass den Titel vun enger wëssenschaftlecher Zäitschrëft, déi all Mount vun der University of Chicago Press am Optrag vun der American Astronomical Society publizéiert gëtt. A wëssenschaftlechen Texter gëtt den Numm dacks AJ ofgekierzt.
AJ gouf 1849 vum Benjamin Apthorp Gould, engem amerikaneschen Astronom, gegrënnt.
Canton de Seuil-d'Argonne
De Canton de Seuil d'Argonne ass eng fréier franséisch administrativ Andeelung am Arrondissement Bar-le-Duc, Meuse an der Regioun Grand Est.
Den Haaptuert war Seuil-d'Argonne.
Opklärung
Opklärung heescht am allgemenge Sënn, Kloerheet, Luucht an eppes ze bréngen, wat ee virdrun net verstanen huet oder net wousst.
Nomenklatur
Eng Nomenklatur ass eng fir spezifesch Beräicher zwéngend gëlteg Referenzlëscht vu Bezeechnungen aus engem bestëmmte Gebitt.
D'Wuert kënnt vum laténgeschen "nomenclator". Dëst war e Sklav, dee bei engem Iessen d'Nimm vun de Persounen a vun de Platen haart opgesot huet, wa se an de Sall erakoume respektiv eragedroe goufen.
De Plinius den Alen (23-79) huet als éischten a senger Naturgeschicht "Historia naturalis" d'Wuert "nomenclatura" an deem Sënn gebraucht, wéi mir en haut kennen. Den Naturalist Georges-Louis Leclerc de Buffon (1707-1788) huet den zwéngende Gebrauch vun enger spezifescher Nomenklatur a moderne Wëssenschaften oder Techniken agefouert.
Tawny Roberts
D'Tawny Roberts, gebuer als Adrienne Carol Almond den 18. Mäerz 1979 zu Dallas an Texas, ass eng US-amerikanesch Pornofilm-Schauspillerin. Si benotzt ausser hirem gewinnte Pseudonym och nach den Numm Tawny.
Vun 2001 bis 2005 war si mam Englänner Rick Roberts bestuet, deen ënner dem Kënschtlernumm Rick Patrick och am Pornofilmgeschäft dran ass, an a ville Filmer mat hir zesumme gespillt huet. Hir sexuell Ausriichtung an hire Filmer ass bisexuell.
Kierch Lëtzebuerg-Pafendall
D'Kierch am Pafendall ass eng kathoulesch Kierch déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.
De Patréiner vun der Kierch ass den hellegen Téiwes (St. Matthieu), deem säi Fest den 21. September gefeiert gëtt.
D'Kierch gëtt zanter ëm 2020 net méi vun de Katholicke gebraucht a steet hautdesdaags – op Initiativ vum Theolog an Historiker Alex Langini – der rumänesch-orthodoxer Glawenscommunautéit zur Verfügung.
Geographie
Se steet am Quartier Pafendall an der Stad Lëtzebuerg nieft dem Théiwesbur op der Kräizung vun der rue St. Matthieu an der rue Vauban, dem CR218, mat der rue du Pont, wou d'Bréck iwwer d'Uelzecht féiert.
Zur fréierer Par Lëtzebuerg-Pafendall gehéiert ausser der Pafendaller Parkierch och nach d'Kapell vum Sichenhaff.
Geschicht
1847 huet déi éischt Pafendaller Kierch hir Dieren opgemaach. Si gouf no de Pläng vum Jean-François Eydt, deen Architekt vun der Stad Lëtzebuerg war, gebaut. Kuerz duerno goufen de Pafendall an de Sichenhaff vun der Par Sankt Méchel lassgeléist an als eege Par etabléiert.
D'Kierch nom J.-F. Eydt war e véiereckegt Gebai mat Glaskuppel am byzantinesche Stil. Well et ënner der Glaskuppel am Summer ze waarm an am Wanter ze kal war, gouf no engem Neibau gefrot.
Déi al Kierch gouf doropshin ofgerappt an 1872 gouf déi haiteg Kierch, déi no de Pläng vum deemolege Staatsarchitekt Charles Arendt am neobyzantinesche Stil gebaut gouf, vum Bëschof Nicolas Adames ageweit.
Vun 1861 bis zu sengem Doud am Joer 1902 war de Laurent Menager Organist an der Kierch.
1903 gouf eng nei Uergel vun der Firma Voigt&Söhne installéiert.
Ëm 1920 goufen déi haiteg Kierchefënsteren agesat. Si goufe kuerz virun 2010, zesumme mat der Uergel, restauréiert.
Am Zweete Weltkrich huet den deemolege Paschtouer Ries a säi Koschter ënner Liewensgefor eng Partie vu Lëtzebuerger Zwangsrekrutéierter wärend 14 Méint am Kierchtuerm an an engem Raum iwwert dem Duxall verstoppt, Zwangsrekrutéierter, déi net an enger preisescher Uniform kämpfe wollten. Et waren dat de Vic Fischbach, de René Schiltz, de Gaston Kerger, den Nicolas Schaefers, den Emile Schaefers an de Lucien Kraus.
1979 waren déi bis haut leschte Renovéierungsaarbechten un der Kierch ofgeschloss.
Zukunft vun der Pafendaller Kierch
Well d'Kierch net méi vun der kathoulescher Communautéit benotzt gëtt, kéint et sinn, datt se entweit gëtt wann d'Konventioun tëscht dem Proprietär, der Stad Lëtzebuerg, an der der Kierchefabrick Enn 2024 ausleeft.
Péitruss
D'Péitruss ass eng Baach an de Gemenge Stad Lëtzebuerg, Bartreng an Dippech. Si huet hir Quell am Dippecherbësch op enger Héicht vun 345 Meter a leeft vu do un no Osten fir am Gronn op enger Héicht vun 245 m an d'Uelzecht ze lafen.
Si ass 12.7 km laang an hir Niewebaache sinn d'Grouf, d'Albaach an d'Zéissenger Baach.
Den Numm kënnt vum laténgesche Wuert petrosus, wat op déi vill Steng (Lat.: petra = Fiels, Steen) hiweist, déi viraals am Laf vun der Péitruss (rivus petrosus an alen Dokumenter) ze fanne waren.
Bei der Administration de la gestion de l'eau huet d'Péitruss de Code N° 555.
De Péitrussdall an der Stad
Op hirem Wee duerch d'Stad leeft si duerch deen no hir genannte Péitrussdall, deen d'Uewerstad vum Garer Quartier trennt. Iwwerspaant gëtt dësen Dall vun zwou Brécken, der Aler Bréck an der Neier Bréck. Allgemeng gëtt deen als Park ugeluechte Péitrussdall „an der Péitruss“ genannt.
Vun Hollerech u fléisst d'Péitruss zanter 1933 an engem kënschtleche Bett, dat sou gebaut ass datt bei Nidderegwaasser just e Kullang mat Waasser gefëllt ass a bei Héichwaasser dat ganzt Bett. Beim Ofhuele vum Waasserspigel bleiwe keng Sedimenter leien, mä alles fléisst zeréck an de Mëttelkullang a gëtt mat weidergeholl.
Nieft dem Flossbett sinn nach Reschter vun der sougenannter Bourbons-Schleis ze gesinn, déi 1728 gebaut gouf, fir den Dall iwwerschwemmen ze kënnen, am Fall wou d'Stad ugegraff géif.
Zanter enger Rei vu Joren hu Pläng bestanen, fir eng 20 Milliounen Euro d'Bett ze renaturéieren an d'Uwänner mat de Weeër nei unzeleeën. De Projet vun enger Renaturéierung gouf den 8. Juli 2019 vum Stater Gemengerot ugeholl.
Dës Pläng gesi vir, d'Aarbechten an zwou Phasen ze maachen :
Récicourt
Récicourt ass eng franséisch Gemeng an der Meuse an der Regioun Grand Est.